Twee gevonnis vir nagklub-moord | Maroela Media
Regter Robert Henney het Henry en Jacobs tot lewenslange tronkstraf gevonnis. Lee Schoombie, Carl se broer, het die vonnis in 'n inskrywing op sy Facebook-profiel verwelkom en gesê geregtigheid het geskied. "Ons kan nie verduidelik hoe dankbaar ons is vir die liefde en ondersteuning wat ons oor die afgelope 18 maande gekry het nie," het Lee gesê.
Maroela Media het vroeër berig Carl Schoombie het op 21 November 2015 saam met vriende by 'n nagklub in Claremont in Kaapstad gekuier toe 'n geveg uitgebreek het. Hy was nie daarby betrokke nie en het die klub in 'n taxi verlaat.
Henry is kort ná die moord in hegtenis geneem, terwyl Jacobs in Februarie 2016 in Johannesburg in hegtenis geneem is. Henry is destyds op borgtog van R1 000 vrygelaat, maar Jacobs het sy borgtogaansoek laat vaar.
Nadat die twee mans in Maart vanjaar aan die moord skuldig bevind is, is Henry se borgtog teruggetrek en is hy weer in hegtenis geneem.
Verheug om dit te hoor! By tye gewonder of die regstelsel hierdie familie in die steek sou laat. Dit bring nie julle broer & seun terug nie, maar die wete dat hierdie lafaards en moordenaars gaan sit, is iets om te vier. Nog 'n goeie jong mens wat 'n positiewe bydrae kon lewer,uit die samelewing weggeruk deur siek honde. Sterkte vir die familie vir hulle swaar pad vorentoe.
Wat soek 'n 40 jarige en 37 jarige in 'n nagklub tussen jong mense? Is hulle nie bietjie oud vir jol nie?
Dankie tog hulle gaan tronk toe – Moordenaars!!!
Hoop hulle vrot daar.
Op die ou einde álles so, so onnodige – vir alle partye!!
Alweer drank – daar is altyd drank betrokke, dan is mense mos baie slim en sterk. Onnosel – baie bly hulle sit